**Յորիկ Ռավե** (ֆր.՝ Yoric Ravet, սեպտեմբերի 12, 1989(1989-09-12), Échirolles), ֆրանսիացի ֆուտբոլիստ, գերմանական «Ֆրայբուրգ» ֆուտբոլային ակումբի կիսապաշտպան։

Ակումբային կարիերա
------------------

Ռավեն «Գրենոբլ» ակումբի սան է, որի կազմում խաղացել է 2007-2011 թվականներին։ 2008 թվականի օգոստոսի 9-ին «Սոշո» ակումբի դեմ խաղի ժամանակ իր նորամուտն է նշել Ֆրանսիայի ֆուտբոլի առաջնությունում։ 2010 թվականի փետրվարի 27-ին «Նանսի» ֆուտբոլային ակումբի դեմ խաղի ժամանակ իր առաջին գոլն է խփել «Գրենոբլ» ակումբի կազմում։ «Գրենոբլ» ակումբում անցակցրած 2 մրցաշրջաններում չի եղել թիմի հիմնական խաղացող, այլ փոխարինման է դուրս եկել միայն խաղի վերջում։ Միայն 2010-11 թվականների խաղաշրջանի ժամանակ, երբ ակումբը հայտնվել է Ֆրանսիայի ֆուտբոլի երկրորդ դիվիզիոնում, սկսել է ավելի շատ ժամանակ անցկացնել խաղադաշտում։ 2011 թվականի հունվարի 30-ին 600 հազար եվրոյով տեղափոխվել է «Սենտ-Էտիեն ֆուտբոլային ակումբ»։ Սակայն Յորիկը չի կարողացել ամրապնդվել թիմի հիմնական կազմում` 2 խաղաշրջանի ընթացքում խաղալով միայն 66 րոպե։ Հաջորդ մրցաշրջանին վարձավճարով տեղափոխվել է «Անժե» ֆուտբոլային ակումբ։ «Անժեի» կազմում Երկրորդ դիվիզիոնում մասնակցել է 29 խաղի` խփելով ընդամենը 3 գնդակ։

2013 թվականի հուլիսի 29-ին ազատ գործակալի իրավունքով տեղափոխվել է շվեցարական «Լոզաննա» ակումբ` կնքելով 2 տարվա պայմանագիր։ Նույն թվականի սեպտեմբերի 22-ին «Ցյուրիխ» ակումբի դեմ խաղի ժամանակ իր նորամուտն է նշել Շվեցարիայի առաջնությունում։ 2014 թվականի փետրվարի 9-ին «Սիոնա» ակումբի դեմ խաղի ժամանակ իր առաջին գոլն է խփել «Լոզաննա» ակումբում։

2014 թվականի հուլիսի 1-ին տեղափոխվել է «Գրասսհոփեր», որի կազմում իր նորամուտն է նշել Եվրոգավաթում։ 2014 թվականի հուլիսի 30-ին Չեմպիոնների լիգայի երրորդ որակավորման խաղի ժամանակ ֆրանսական «Լիլ» ակումբի դեմ խաղում իր նորամուտն է նշել եվրոգավաթում։ «Գրասսհոփեր» ակումբում խաղալով 53 խաղ` խփել է 16 գնդակ։ 2016 թվականի հունվարի 14-ին տեղափոխվել է «Յանգ Բոյզ» ֆուտբոլային ակումբ։

Միջազգային կարիերա
------------------

2009 թվականին Ֆրանսիայի մինչև 20 տարեկանների հավաքականի կազմում մասնակցել է Միջերկրածովյան խաղերին։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. 1 2  As (իսպ.) — Madrid: Grupo Prisa, 1967.
4. ↑  «Sochaux vs. Grenoble Foot 38 1 - 2» (անգլերեն). soccerway.com. 2008 թ․ օգոստոսի 9.
5. ↑  «Nancy vs. Grenoble Foot 38 0 - 2» (անգլերեն). soccerway.com. 2010 թ․ փետրվարի 27.
6. ↑  Alexandre Chochois (2012 թ․ հունիսի 15). «Angers: Ravet (Saint-Etienne) débarque en prêt». foot-national.com. Արխիվացված է օրիգինալից 2019 թ․ ապրիլի 12-ին. Վերցված է 2012 թ․ հունիսի 16-ին.
7. ↑  «Transfert au FC Lausanne-Sport» (ֆրանսերեն). FC Lausanne-Sport. 2013 թ․ հուլիսի 29. Արխիվացված է օրիգինալից 2013 թ․ հոկտեմբերի 30-ին. Վերցված է 2013 թ․ հոկտեմբերի 7-ին.
8. ↑  «Sion vs. Lausanne Sport 1 - 2» (անգլերեն). soccerway.com. 2014 թ․ փետրվարի 9.
9. ↑  «Grasshopper vs. Lille 0 - 2» (անգլերեն). soccerway.com. 2014 թ․ հուլիսի 30.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · FootballDatabase.eu · Soccerway · Transfermarkt (խաղացող) · worldfootball.net (խաղացող) |

 |